Мал эйәһенә оҡшамаһа, харам була тиҙәр: ҡаршылағы Батыргәрәйҙең ҡапҡа ишараты ғүмер баҡый аушайып торҙо. Аҫ яғы ергә һөйрәлә, сереп тә бөткән, шуны берәй тимерсыбыҡ киҫәге менән тарттырып та ҡуя белмәне, исмаһам. Үҙе һис тә өйөнә йоҡманы, нисә ҡарама шул тракторында, сәсеү, ураҡ, сөгөлдөр тине лә сапты. Ҡараңғынан ҡараңғығаса йөрөнө — ҡасан китеп ҡасан ҡайтҡанын да күрмәҫһең.